મળતી માહિતી પ્રમાણે મહેસાણા નજીક આવેલી મોટપ ચોકડી પાસે આ અકસ્માત સર્જાયો હતો. અકસ્માતમાં દારૂ ભરેલી કાર ફંગોળાઇને રોડ વચ્ચે પડતા દારૂની બોટલો રોડ ઉપર પડી હતી. તેના લીધે રીતસરની લોકોએ પડાપડી કરી હતી. આ ઘટનાના કારણે રસ્તા પર ટ્રાફિક જામના દ્રશ્યો પણ સર્જાયા હતા. પોલીસ ઘટના સ્થળે દોડી આવતા જ લક્ઝરી બસ અને કારનો કબ્જા મેળવી લીધો હતો. આ અંગે પોલીસે અકસ્માતે ગુનો નોંધી આગળની કાર્યવાહી હાથ ધરી હતી.